**กิจกรรมวันเด็กศิลป์@bacc ปี 2557 “เมืองในฝัน : Dream Town”**

**วันเสาร์ที่ 11 มกราคม 2557 เวลา 10.00-18.30 น.**

**ณ หอศิลปวัฒนธรรมแห่งกรุงเทพมหานคร**

หอศิลปวัฒนธรรมแห่งกรุงเทพมหานคร(หอศิลปกรุงเทพฯ) ชวนเด็กๆ ท่องไปในโลกจินตนาการแบบอาร์ตๆ กับกิจกรรมวันเด็กศิลป์@bacc ปี 2557 “เมืองในฝัน : Dream Town” ที่จะเปิดทุกพื้นที่เพื่อให้เด็กๆ สร้างสรรค์ “เมืองในฝัน” ผ่านกิจกรรมเวิร์คชอปศิลปะร่วมกับศิลปิน การชมนิทรรศการศิลปะร่วมสมัยและเล่นเกมส์สนุกๆ เพลิดเพลินกับการแสดงบนเวทีที่คัดสรรมาส่งมอบรอยยิ้ม เสียงหัวเราะ เพื่อเป็นของขวัญแห่งความสุขสำหรับเด็กๆ รับผลงานศิลปะที่เด็กๆ สร้างสรรค์ด้วยตนเอง และของที่ระลึกจากหอศิลปกรุงเทพฯ เพื่อเป็นสัญลักษณ์ว่าเด็กๆ ได้มาร่วมสร้างเมืองในฝันร่วมกันในวันพิเศษนี้

|  |  |
| --- | --- |
| **พื้นที่** | **กิจกรรม** |
| **ลานด้านหน้า** | **กิจกรรม สร้างเมืองในฝัน** พบกับประติมากรรมโครงสร้างไม้ไผ่ “เมืองในฝัน” ลานกลางแจ้ง ที่เด็กๆ สามารถมีส่วนร่วมในการสร้างสรรค์เมืองในความฝัน สามารถร่วมกิจกรรม เวลา 10.00-18.00 น. |
| **ชั้น L** | **กิจกรรม เมืองในฝันของนักอ่านน้อย** ส่งเสริมนิสัยรักการอ่าน โดยเด็กๆ สามารถสร้างสรรค์หนังสือทำมือได้ด้วยตนเอง โดย กลุ่ม IdeaGrowสามารถร่วมกิจกรรม เวลา 10.00-18.00 น. |
| **ชั้น 1** | **กิจกรรมการแสดงจากเวทีกลาง**10.15 – 10.30 น. เปิดเวทีภาคเช้า แนะนำกิจกรรม 10.30 - 11.00 น. การแสดง นิทานตื่นนอน โดย กลุ่มนิวเธียเตอร์ โซไซตี้11.00 -11.30 น. การแสดง ร้องเพลงและเต้นรำ โดย เด็กๆ และเยาวชนจาก DDance School 11.30 – 12.00 น. การแสดงความสามารถด้านดนตรี โดย Music Library12.00 - 12.30 น. การแสดง Bubble Show โดย กลุ่ม ไอเดียเพลิน.......................................พักเวที ช่วงที่ 1 ...............................................................13.20 - 13.30 น. เปิดเวทีภาคบ่าย แนะนำกิจกรรม 13.30 - 14.00 น. การแสดง ชุด อยู่ดี โดย กลุ่ม บี ฟลอร์14.00 -14.30 น. การแสดง โดย เด็กหญิงต้นฉบับ กับ ครอบครัวอารมณ์ดี กุ๊ดจี่14.30 -15.00 น. การแสดง Juggling.......................................พักเวที ช่วงที่ 2 ...............................................................16.20 - 16.30 น. เปิดเวทีภาคเย็น แนะนำกิจกรรม 16.30 – 17.00 น. การแสดง ละครหุ่นโรงเล็ก โดย คณะละครยายหุ่น17.00 – 17.20 น. การแสดง ดนตรีคลาสสิค โดย เยาวชน วง Bangkok Symphony Music School (BSS)17.30 – 18.00 น. การแสดง เบบี้ไมม์ |
| **ชั้น 2** | **กิจกรรม เมืองในฝัน...รู้แล้วรอด**สนุกกับกิจกรรมเกมส์ตัวต่อจิ๊กซอว์ การประดิษฐ์เสื้อชูชีพฉุกเฉิน การประดิษฐ์ “เป็ดนกหวีด” จากหลอดและกรวยพลาสติก และพบกับตุ๊กตามาสคอต “คุณความดี” และ “เจ้ากู้” และชมนิทรรศการเคลื่อนที่บนรถบัส(บริเวณลานด้าหน้า) โดย กลุ่ม Design for Disasters สามารถร่วมกิจกรรม เวลา 10.00-18.00 น. |
| **ชั้น 3** | **กิจกรรม กราฟิตี้ คิดส์** เพ้นท์สีสร้างภาพให้เมืองในฝันตามจินตนาการของเด็กๆ ร่วมกับพี่ๆ ศิลปินกราฟิตี้ BKK GRAFF บริเวณผนังโค้ง ชั้น 3**กิจกรรม หุ่นมือถุงกระดาษ**สนุกกับการทำ DIY หุ่นมือถุงกระดาษ กับพี่ๆ กลุ่ม ไอเดียเพลินสามารถร่วมกิจกรรม เวลา 10.00-18.00 น. |
| **ชั้น 4** | **กิจกรรม ภาพพิมพ์ – ช้อนสี** จินตนาการไร้ขีดจำกัดกับการสร้างสรรค์ภาพพิมพ์โดยเทคนิค ช้อนสี โดย อาจารย์วราพงษ์ อรุณเรือง (เพาะช่าง) สามารถร่วมกิจกรรม เวลา 10.00-18.00 น. |
| **ชั้น 5** | **กิจกรรม Doll Dream** แต่งเติม แต้มสีตุ๊กตาผ้า สร้างพลเมืองในฝัน กับ Doll Dream โดย อาจารย์สุทธาสินีย์ สุวุฒโท ( สถาบันบัณฑิตพัฒนศิลป์) สามารถร่วมกิจกรรม เวลา 10.00-18.00 น.  |
| **ชั้น 7-8-9** | **กิจกรรม Exhibition Tour for Kids**สนุกกับการชมนิทรรศการศิลปะร่วมสมัย เพลิดเพลินเล่นเกมส์สนุกกับพี่ๆ ฝ่ายการศึกษา หอศิลปกรุงเทพฯ หมายเหตุ : ฝากกระเป๋าก่อนเข้าร่วมกิจกรรม และงดนำอาหารหรือเครื่องดื่มเข้าในพื้นที่จัดแสดงนิทรรศการ  |

หอศิลปกรุงเทพฯ จัดบริการอาหารกลางวัน ขนม เครื่องดื่ม ฟรี สำหรับเด็กๆ และผู้ปกครองที่บริเวณชั้น L

ลงทะเบียนเข้างานที่ บริเวณ ชั้น 1 และชั้น 3 ร่วมกิจกรรมได้ตั้งแต่เวลา 10.00-18.00 น. (ไม่ต้องสำรองชื่อร่วมกิจกรรมล่วงหน้า)

ร่วมด้วยผู้ใหญ่ใจดีร้านค้า Arthub@bacc ที่จะมอบขนมอร่อยๆ หรือส่วนลดราคาสำหรับสินค้าและบริการต่างๆ เป็นพิเศษสำหรับเด็กๆ ทุกคน

ติดต่อสอบถามเพิ่มเติม โทร 02-214 6630-8 ต่อ 534